Διεθνής Ένωση Μελετητών Γενοκτονιών

Η Διεθνής Ένωση Μελετητών Γενεκτονιών (αγγλικά: International Association of Genocide Scholars, IAGS) είναι μια διεθνής, μη-κομματική (non-partisan) οργάνωση που επιδιώκει την περαιτέρω έρευνα και διδασκαλία σχετικά με τη φύση, τις αιτίες και τις συνέπειες των γενοκτονιών, συμπεριλαμβανομένου του Ολοκαυτώματος, καθώς και την προώθηση της μελέτης πολιτικών για την πρόληψη των γενοκτονιών.

 Η ένωση ιδρύθηκε το 1994 από τους Ίσραελ Τσάρνυ, Έλεν Φέιν (πρώτη πρόεδρος), Ρόμπερτ Μέλσον, και Ρότζερ Σμιθ (Roger Smith), συνεδριάζει για να εξετάσει συγκριτικές έρευνες, πρόσφατες εργασίες, μελέτες περίπτωσης (case studies), τις σχέσεις μεταξύ γενοκτονίας και άλλων παραβιάσεων ανθρωπίνων δικαιωμάτων, και την πρόληψη και καταστολή του εγκλήματος της γενοκτονίας. Οι πληροφορίες αυτές δημοσιεύονται στο επίσημο περιοδικό της ένωσης. Κεντρικός στόχος της ένωσης είναι να προσελκύσει ακαδημαϊκούς, ακτιβιστές, καλλιτέχνες, επιζώντες γενοκτονιών, δημοσιογράφους, νομικούς και φορείς χάραξης πολιτικής στη μελέτη των γενοκτονιών, με τελικό στόχο την πρόληψη. Η συμμετοχή στην Ένωση είναι ανοικτή σε μελετητές, μεταπτυχιακούς φοιτητές και ενδιαφερόμενους από όλο τον κόσμο.Η πρώτη συνεδρίαση της IAGS πραγματοποιήθηκε στο William and Mary College στη Βιρτζίνια, το καλοκαίρι του 1995. Η πιό πρόσφατη (δέκατη τρίτη) συνάντηση πραγματοποιήθηκε στο Μπρίσμπεϊν της Αυστραλίας, στο Πανεπιστήμιο του Κουήνσλαντ, το 2017. Η Ένωση, μαζί με το Διεθνές Ινστιτούτο Γενοκτονίας και Ανθρωπίνων Δικαιωμάτων και το University of Toronto Press, συμμετέχει στην έκδοση του επιστημονικού περιοδικού Genocide Studies and Prevention (ελληνικά: Μελέτες Γενοκτονίας και Πρόληψη).Κατά την περίοδο 2010-2011 επιχειρήθηκε συγχώνευση του οργανισμού με το Διεθνές Δίκτυο Μελετητών Γενοκτονιών, ξεχωριστό οργανισμό με παρόμοιο πεδίο δραστηριοποίησης ο οποίος δημιουργήθηκε το 2005, η ένωση όμως δεν προχώρησε. Η Ένωση έχει εκδώσει αποφάσεις και κείμενα σχετικά με γενοκτονίες. Αυτές είναι: Απόφαση για τον ISIS. 18 Μαρτίου 2016 Απόφαση για το Darfur. 7 Ιουνίου 2005 Απόφαση για τη Ζιμπάμπουε Απόφαση για την Αρμενική Γενοκτονία Ανοιχτή Έπιστολή προς τους ιστορικούς που αρνούνται την Αρμενική Γενοκτονία Ανοιχτή Επιστολή για την άρνηση της Αρμενικής γενοκτονίας από το Τουρκικό κράτος. Επιστολή προς το Κογκρέσο των ΗΠΑ για την Αρμενική Γενοκτονία Απόφαση για τη Συρία Απόφαση για τη Γενοκτονία Ασσυρίων και Ελλήνων Απόφαση για το Ιράν Ο Βρετανός κοινωνιολόγος Μάρτιν Σω χαρακτηρίζει την Ένωση τη "σημαντικότερη επαγγελματική οργάνωση μελετητών γενοκτονιών", αλλά την επικρίνει αφενός για τον ενστερνισμό της τάσης να γίνεται η αναγνώριση γενοκτονιών κύριος στόχος του επιστημονικού έργου, εν μέρει για την ικανοποίηση μιας εθνικιστικής επιθυμίας θυματοποίησης ενός λαού, αφετέρου για μεροληψία εξαιτίας της έκδοσης ψηφισμάτων για τη γενοκτονία των Αρμενίων και άλλων Χριστιανών της Οθωμανικής Αυτοκρατορίας, ενώ αρνείται να εξετάσει ως γενοκτονία τη βία εναντίον Τούρκων και Μουσουλμάνων την περίοδο του διαμελισμού της Οθωμανικής Αυτοκρατορίας.Για την απόφαση που αφορά την Αρμενική γενοκτονία, πολλοί μελετητές που ασχολούνται ερευνητικά με τη γενοκτονία των Αρμενίων, όπως οι Πήτερ Μπαλακιάν, Tανέρ Ακτσάμ, Ρίτσαρντ Χοβανισιάν και Ρόμπερτ Μέλσον, ισχυρίστηκαν ότι το θέμα θα έπρεπε να ερευνηθεί περαιτέρω πριν ψηφιστεί κάποιο ψήφισμα." Κατά τον E.Sjöberg, "μερικοί ακτιβιστές και μελετητές που ενδιαφέρονται για την Αρμενική γενοκτονία, ήταν απρόθυμοι στη χρήση του όρου "γενοκτονία" σε σχέση με τις Χριστιανικές μειονότητες της Μικράς Ασίας και της Μέσης Ανατολής, ώστε να αποτρέψουν τη μεγέθυνσή τους μέσω της σύγκρισης με την Αρμενική περίπτωση". Ο Τζορτζ Σιρινιαν, του Ινστιτούτου Ζορυάν για Μελέτες της Αρμενικης Γενοκτονίας, ισχυρίστηκε μιλώντας σε ένα συνέδριο ότι το ψήφισμα της Ένωσης απλώς βεβαίωνε ότι είχαν συμβεί μαζικές δολοφονίες εν είδει χάρης προς ακτιβιστές, αλλά κατά την άποψή του δεν υπήρχε ακόμη ισχυρή τεκμηρίωση και καλά επιχειρήματα για το ότι επρόκειτο για γενοκτονία. Για την άρνηση αυτής της γενοκτονίας η IAGS έχει εκδώσει απόφαση από το 2006. Οι αξιωματούχοι κατά την περίοδο 2015-2017 ήταν: Πρόεδρος, Άντριου Γούλφορντ (Andrew Woolford) Πρώτος Αντιπρόεδρος, Ελίζα φον Γιόεντεν Φόργκεϋ (Elisa von Joeden Forgey) Δεύτερος Αντιπρόεδρος, Ντάνιελ Φάιερσταϊν (Daniel Feierstein) Γραμματέας/ Ταμίας, Ιρένε Μασσιμίνο (Irene Massimino) Επικοινωνίες, Στέφανι Γουλφ (Stephanie Wolfe)Πρώην πρόεδροι διετέλεσαν οι: Έλεν Φέιν (1995-1997) Ρότζερ Σμιθ (Roger Smith, 1997-1999) Φρανκ Τσαλκ (Frank Chalk, 1999-2001) Τζόυς Άπσελ (Joyce Apsel, 2001-2003) Ρόμπερτ Μέλσον (2003-2005) Ίσραελ Τσάρνυ (2005-2007) Γκρέγκορι Χ. Στάντον (2007-2009) Ουίλλιαμ Σάμπας (William Schabas, 2009-2001) Άλεξ Χίντον (Alex Hinton, 2011-2013) Ντάνιελ Φάιερσταϊν (Daniel Feierstein, 2013-2015) (Αγγλικά) Επίσημος ιστότοπος (Αγγλικά) Πανεπιστήμιο του Yale, Μελέτες Γενοκτονίας στο Ponce de Leon (Αγγλικά) Επιστολή της Ένωσης προς τον Ταγίπ Ερντογάν σχετικά με την γενοκτονία των Αρμενίων, 13 Ιουνίου 2005 - en.wikisource.org